ᱯᱚᱴᱷᱟᱱᱠᱚᱴ
ᱯᱚᱴᱟᱱᱠᱚᱴ ᱫᱚ ᱵᱷᱟᱨᱚᱛ ᱨᱟᱭᱟᱜ ᱢᱤᱫ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱯᱚᱧᱡᱟᱵ ᱯᱚᱱᱚᱛ ᱨᱮ ᱢᱮᱱᱟᱜ ᱟᱨ ᱯᱟᱠᱤᱥᱛᱟᱱ ᱥᱟᱶ ᱵᱷᱤᱲᱟᱹᱣ ᱜᱮᱭᱟ ᱾ ᱯᱚᱴᱷᱟᱱ ᱠᱚᱴ ᱫᱚ ᱒᱗ ᱡᱩᱞᱟᱭ ᱒᱐᱑᱑ ᱥᱟᱞ ᱨᱮ ᱢᱤᱫ ᱡᱤᱞᱟᱹ ᱢᱮᱸᱛᱮ ᱠᱚ ᱜᱷᱚᱥᱚᱬᱟ ᱠᱮᱜ-ᱟ ᱾ ᱢᱟᱬᱟᱝ ᱫᱚ ᱱᱚᱣᱟ ᱜᱩᱨᱩᱫᱟᱥᱯᱩᱨ ᱡᱤᱞᱟᱹ ᱨᱮᱭᱟᱜ ᱢᱤᱫ ᱛᱚᱦᱥᱤᱞ ᱛᱟᱦᱮᱸ ᱠᱟᱱᱟ ᱾ ᱯᱚᱴᱷᱟᱱᱠᱚᱴ ᱫᱚ ᱵᱷᱟᱨᱚᱛ ᱨᱮᱭᱟᱜ ᱯᱮᱭᱟ ᱯᱚᱱᱚᱛ ᱢᱮᱱᱢᱮ ᱯᱚᱧᱡᱟᱽ, ᱦᱤᱢᱟᱪᱚᱲᱯᱨᱚᱫᱮᱥ ᱟᱨ ᱡᱟᱹᱢᱢᱩ ᱟᱨ ᱠᱟᱥᱢᱤᱨ ᱨᱮᱭᱟᱜ ᱢᱤᱞᱚᱱ ᱛᱷᱚᱞ ᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱚᱵᱚᱥᱛᱟᱱ ᱚᱱᱠᱟᱱᱟ ᱱᱚᱣᱟ ᱠᱚ ᱯᱮᱭᱟ ᱯᱚᱱᱚᱛ ᱥᱮᱱᱚᱜ ᱞᱟᱹᱜᱤᱫ ᱯᱚᱴᱷᱟᱱᱠᱚᱴ ᱥᱮᱫ ᱛᱮ ᱥᱮᱱ ᱦᱩᱭᱩᱜ-ᱟ ᱾
ᱯᱚᱴᱡᱟᱱᱠᱚᱴ ᱫᱚ ᱯᱚᱧᱡᱟᱵᱽ ᱨᱮᱭᱟᱜ ᱢᱩᱱᱤᱥᱤᱯᱟᱞ ᱠᱚᱨᱯᱚᱨᱮᱥᱚᱱ ᱠᱟᱱᱟ ᱾ ᱞᱩᱫᱷᱤᱭᱟᱱᱟ, ᱚᱢᱨᱩᱛᱥᱚᱨ, ᱡᱚᱲᱚᱱᱫᱷᱚᱨ, ᱯᱚᱴᱤᱭᱟᱞᱟ, ᱵᱷᱟᱴᱤᱱᱫᱟ ᱛᱟᱭᱚᱢ ᱯᱚᱴᱷᱟᱱᱠᱚᱴ ᱫᱚ ᱦᱚᱲ ᱮᱞ ᱨᱮᱫᱚ ᱖ ᱟᱱᱟᱜ ᱴᱷᱟᱶ ᱮ ᱟᱢᱮᱴ ᱟᱠᱟᱜ-ᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱕᱐ ᱣᱟᱰ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾
ᱱᱚᱣᱟ ᱵᱟᱡᱟᱨ ᱫᱚ ᱠᱟᱝᱜᱨᱟ, ᱫᱟᱞᱦᱟᱣᱥᱤ ᱵᱩᱨᱩ ᱞᱟᱛᱟᱨ ᱨᱮ ᱟᱨ ᱪᱟᱠᱤ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜ-ᱟ ᱾ ᱡᱟᱢᱢᱩ ᱟᱨ ᱠᱟᱥᱢᱤᱨ,ᱫᱷᱚᱞᱦᱟᱣᱥᱤ, ᱪᱟᱢᱵᱟ, ᱠᱟᱝᱜᱨᱟ, ᱫᱷᱚᱨᱢᱚᱥᱟᱲᱟ, ᱡᱣᱟᱞᱟᱡᱤ, ᱪᱤᱱᱴᱯᱩᱨᱱᱤ ᱮᱢᱟᱱ ᱥᱮᱱᱚᱜ ᱡᱷᱚᱜ ᱟᱹᱰᱤ ᱦᱚᱲ ᱱᱚᱰᱮ ᱠᱚ ᱡᱤᱨᱟᱹᱜ-ᱟ ᱾ ᱡᱟᱹᱢᱢᱩ ᱟᱨ ᱠᱟᱥᱢᱤᱨ ᱟᱨ ᱦᱤᱢᱟᱪᱚᱲ ᱯᱨᱚᱫᱮᱥ ᱨᱮᱱ ᱟᱹᱰᱤ ᱦᱚᱲ ᱜᱮ ᱚᱞᱚᱜ ᱞᱟᱹᱜᱤᱫ ᱱᱚᱣᱟ ᱵᱟᱡᱟᱨ ᱠᱚ ᱦᱤᱡᱩᱜ-ᱟ ᱾
ᱱᱟᱜᱟᱢᱥᱟᱯᱲᱟᱣ
ᱯᱚᱴᱷᱟᱱᱠᱚᱴ ᱫᱚ ᱢᱤᱫ ᱱᱟᱜᱟᱢᱟᱱᱟᱜ ᱵᱟᱡᱟᱨ ᱠᱟᱱᱟ ᱾ ᱱᱚᱰᱮ ᱧᱟᱢ ᱟᱠᱟᱱ ᱥᱮᱫᱟᱭ ᱡᱩᱜᱽ ᱨᱮᱭᱟᱜ ᱠᱟᱹᱣᱰᱤ ᱠᱷᱳᱱ ᱵᱟᱰᱟᱭᱚᱜ-ᱟ ᱡᱮ ᱯᱚᱴᱷᱟᱱᱠᱚᱴ ᱫᱚ ᱯᱚᱧᱡᱟᱵᱽ ᱵᱟᱝᱢᱟ ᱵᱷᱟᱨᱚᱛ ᱨᱮᱭᱟᱜ ᱢᱤᱫ ᱢᱟᱨᱮ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱵᱩᱨᱩ ᱫᱷᱟᱨᱮ ᱨᱮ ᱢᱮᱱᱟᱜ-ᱟ ᱾
ᱯᱚᱴᱷᱟᱱᱠᱚᱴ ᱫᱚ ᱱᱩᱨᱯᱩᱨ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾ ᱨᱟᱡᱟ ᱟᱠᱵᱚᱨ ᱥᱟᱥᱚᱱ ᱚᱠᱛᱚ ᱨᱮ ᱱᱚᱣᱟ ᱨᱮᱭᱟᱜ ᱧᱩᱛᱩᱢ ᱫᱚ ᱫᱷᱟᱢᱮᱨᱤ ᱠᱚ ᱧᱩᱛᱩᱢ ᱟᱹᱨᱩ ᱠᱮᱜ-ᱟ ᱾ ᱨᱟᱡᱽᱯᱩᱛ ᱵᱚᱝᱥᱚ ᱨᱮᱱ ᱯᱟᱴᱷᱟᱱᱟᱱᱤᱭᱟ, ᱯᱟᱤᱴᱷᱟᱱ ᱧᱩᱛᱩᱢ ᱫᱚ ᱛᱟᱭᱚᱢ ᱛᱮ ᱯᱚᱴᱷᱟᱱᱠᱚᱴ ᱢᱮᱱᱛᱮ ᱠᱚ ᱧᱩᱛᱩᱢ ᱟᱹᱨᱩ ᱠᱮᱜ-ᱟ ᱾
ᱯᱷᱩᱨᱜᱟᱹᱞ ᱛᱟᱭᱚᱢᱥᱟᱯᱲᱟᱣ
ᱯᱷᱩᱨᱜᱟᱹᱞ ᱛᱟᱭᱚᱢ ᱯᱚᱴᱡᱷᱟᱱᱠᱚᱴ ᱫᱚ ᱟᱹᱰᱤ ᱜᱟᱱ ᱵᱤᱵᱷᱟᱜᱽ ᱠᱷᱟᱹᱛᱤᱨ ᱢᱤᱫ ᱜᱩᱨᱩᱛ ᱯᱩᱨᱩᱱ ᱵᱟᱡᱟᱨ ᱞᱨᱠᱟ ᱛᱮ ᱩᱛᱱᱟᱹᱣ ᱨᱟᱠᱟᱵ ᱮᱱᱟ ᱾
ᱟᱨᱢᱤ ᱟᱨ ᱮᱭᱟᱨ ᱯᱷᱚᱨᱥ ᱴᱷᱟᱶ ᱠᱷᱟᱹᱛᱤᱨ ᱯᱚᱴᱷᱟᱱᱠᱚᱴ ᱫᱚ ᱜᱚᱴᱟ ᱫᱤᱥᱚᱢ ᱨᱮ ᱠᱚ ᱵᱟᱰᱟᱭ ᱟᱠᱟᱜ-ᱟ ᱾ ᱞᱟᱹᱲᱦᱟᱹᱭ ᱚᱠᱛᱚ ᱨᱮ ᱱᱚᱣᱟ ᱠᱤᱱ ᱫᱚ ᱵᱷᱹᱜᱤ ᱵᱮᱵᱷᱟᱨ ᱜᱟᱱᱚᱜ-ᱟ ᱾ ᱯᱟᱠᱤᱥᱛᱟᱱ ᱨᱮ ᱢᱮᱱᱟᱜ ᱯᱚᱧᱡᱟᱵᱽ ᱠᱷᱚᱱᱟᱜ ᱟᱹᱰᱤ ᱦᱚᱲ ᱦᱮᱡ ᱠᱟᱛᱮ ᱯᱚᱴᱷᱟᱱᱠᱚᱴ ᱨᱮ ᱛᱷᱟᱢᱜᱟᱹᱰᱤ ᱟᱠᱟᱱᱟ ᱾ ᱩᱱᱠᱩ ᱠᱷᱚᱱ ᱟᱹᱰᱤ ᱦᱚᱲ ᱜᱮ ᱱᱚᱰᱮ ᱵᱮᱯᱟᱨ ᱠᱚ ᱮᱦᱚᱵ ᱟᱠᱟᱜ-ᱟ ᱾
ᱚᱛᱱᱚᱥᱟᱯᱲᱟᱣ
ᱦᱚᱭ ᱦᱤᱥᱤᱫᱥᱟᱯᱲᱟᱣ
ᱯᱟᱹᱨᱥᱤᱥᱟᱯᱲᱟᱣ
ᱚᱯᱷᱤᱥᱤᱭᱟᱞ ᱯᱟᱹᱨᱥᱤ ᱞᱮᱠᱟᱛᱮ ᱱᱚᱰᱮ ᱯᱚᱧᱡᱟᱵᱤ ᱡᱚᱛᱚ ᱠᱷᱚᱱᱟ ᱵᱟᱹᱲᱛᱤ ᱦᱚᱲ ᱠᱚ ᱨᱚᱲᱟ ᱾ ᱦᱤᱱᱫᱤ ᱟᱨ ᱰᱚᱜᱽᱨᱤ ᱯᱟᱹᱨᱥᱤ ᱦᱚᱸ ᱱᱚᱰᱮ ᱦᱚᱲ ᱠᱚ ᱨᱚᱲ ᱜᱮᱭᱟ ᱾
ᱦᱤᱡᱩᱜ ᱥᱮᱱᱚᱜᱥᱟᱯᱲᱟᱣ
ᱥᱚᱲᱚᱠ ᱦᱚᱨᱥᱟᱯᱲᱟᱣ
ᱨᱮᱞ ᱦᱚᱨᱥᱟᱯᱲᱟᱣ
ᱥᱮᱨᱢᱟ ᱦᱚᱨᱥᱟᱯᱲᱟᱣ
ᱦᱚᱲ ᱮᱞᱥᱟᱯᱲᱟᱣ
᱒᱐᱑᱑ ᱥᱟᱞ ᱨᱮᱭᱟᱜ ᱦᱚᱲ ᱮᱠᱷᱟ ᱚᱝᱥᱟᱨ ᱯᱚᱴᱷᱟᱱᱠᱚᱴ ᱨᱮᱫᱚ ᱑᱕᱙,᱙᱐᱙ ᱡᱷᱚᱬ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱩᱱᱠᱩ ᱠᱷᱚᱱᱟ ᱠᱚᱲᱟ ᱫᱚ ᱘᱔,᱑᱔᱕ ᱟᱨ ᱠᱩᱲᱤ ᱫᱚ ᱗᱕,᱗᱖᱔ ᱡᱷᱚᱬ ᱾ ᱱᱚᱰᱮᱱᱟᱜ ᱥᱟᱠᱷᱭᱚᱨᱚᱛᱟ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱘᱘ᱹ᱗᱑ ᱥᱟᱭᱠᱚᱲᱟ ᱾ [᱒]
ᱧᱮᱞ ᱡᱚᱝ ᱴᱷᱟᱶᱥᱟᱯᱲᱟᱣ
ᱧᱩᱛᱩᱢᱟᱱ ᱦᱚᱲ ᱠᱚᱥᱟᱯᱲᱟᱣ
ᱵᱟᱦᱨᱮ ᱡᱚᱱᱚᱲᱥᱟᱯᱲᱟᱣ
ᱥᱟᱹᱠᱷᱭᱟᱹᱛᱥᱟᱯᱲᱟᱣ
- ↑ ᱑.᱐ ᱑.᱑ Ancient India, from the earliest times to the first century, A.D by Rapson, E. J. p.154 [᱑]
- ↑ "Urban Agglomerations/Cities having population 1 lakh and above" (PDF). Provisional Population Totals, Census of India 2011. Retrieved 7 July 2012.
- ↑ "Pathankot City Population Census 2011 - Punjab".
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn